Case ID: 1229966
Sentence 0: Bakı şəhəri Xəzər rayon İcra və Probasiya şöbəsinin icra məmuru Hümmət Məmmədov təqdimatla məhkəməyə müraciət edərək Məhkum barəsində təyin olunmuş azadlığın məhdudlaşdırılması cəzasının çəkilməmiş hissəsinin azadlıqdan məhrum etmə cəza növü ilə əvəz edilməsini xahiş etmişdir.Təqdimat onunla əsaslandırılmışdır ki, Məhkum Xəzər rayon Məhkəməsinin 1(003)-85/2019 saylı, xx xxxxxx 2019-cu il tarixli hökmü ilə Azərbaycan Respublikası Cinayət Məcəlləsinin 234.1-ci maddəsi ilə təqsirli bilinərək, CM-nin 69.3-cü maddəsinə əsasən qəti olaraq 01 il 11 ay 26 gün müddətinə azadlığın məhdudlaşdırılması növündə cəzaya məhkum olunmuşdur.Qeyd olunan hökmə əsasən məhkumun üzərinə cəza çəkdiyi müddətdə Bakı şəhərinin ərazisini tərk etməmək, yaşayış yerini axşam saat 24:00-dan səhər saat 07:00-dək tərk etməmək, elektron nəzarət vasitəsini gəzdirmək və həmin vasitənin işlək vəziyyətdə saxlanılması üçün ona xidmət etmək, müvafiq məhkəmə qərarı olmadan yaşayış yerini dəyişdirməmək vəzifələri qoyulmuşdur.Qeyd olunan hökmün icrası barədə göstəriş xx.xx.2019-cu il tarixdə Bakı şəhəri Xəzər rayon İcra və Probasiya Şöbəsinin icraatına daxil olmuş, məhkum xx.xx.2019-cu il tarixdə şöbənin qeydiyyatına alınmış,xx.xx.2019-cu il tarixdə ona elektron qolbağı təhkim olunmuşdur.